CELEX: C2007/235/30
Language: hu
Date: 2007-10-06 00:00:00
Title: T-286/07. sz. ügy: 2007. július 24-én benyújtott kereset – Torres kontra OHIM – Torres de Anguix (TORRES de ANGUIX)

6.10.2007   
            
            
               HU
            
            
               Az Európai Unió Hivatalos Lapja
            
            
               C 235/16
            
         2007. július 24-én benyújtott kereset – Torres kontra OHIM – Torres de Anguix (TORRES de ANGUIX)
   (T-286/07. sz. ügy)
   (2007/C 235/30)
   A keresetlevél nyelve: spanyol
   Felek
   
      Felperes: Miguel Torres, S.A. (Barcelona, Spanyolország) (képviselők: E. Armijo Chávarri, M. Baz de San Ceferino és A. Castán Pérez-Gómez, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Torres de Anguix, S.L.
   Kereseti kérelmek
   
               —
            
            
               az Elsőfokú Bíróság helyezze hatályon kívül az OHIM második fellebbezési tanácsának az R 707/2006-2. sz. ügyben 2007. május 2-án hozott határozatát, és az OHIM-ot kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: TORRES DE ANGUIX, S.L.
   
      Az érintett közösségi védjegy: a 33., 35. és 39. osztályba tartozó árukra és szolgáltatásokra vonatkozó „TORRES de ANGUIX” ábrás védjegy (3.283.652. sz. védjegybejelentési kérelem).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 33. osztályba tartozó árukra vonatkozó „TORRES” szóvédjegy (1.752.526. sz. közösségi védjegy), és több más, a „TORRES” megjelölést önmagában vagy más szavakkal, illetve ábrákkal együtt tartalmazó közösségi, nemzeti és nemzetközi védjegy.
   
      A felszólalási osztály határozata: helyt adott a felszólalásnak, és elutasította a bejelentett védjegy lajstromozása iránti kérelmet.
   
      A fellebbezési tanács határozata: helyt adott a fellebbezésnek és hatályon kívül helyezte a bejelentett védjegy lajstromozását megtagadó, megtámadott határozatot.
   
      Jogalapok: a 40/94/EK rendelet (1) 8. cikke (1) bekezdése b) pontjának megsértése, mivel a szóban forgó védjegyek között fennáll az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).